“મારી મમ્મીનું મૃત્યું થયું ત્યારે હું એકદમ ભાંગી પડી હતી. શું કરવું, શું ન કરવું તેની કશી જ ખબર નહોતી પડતી. એક તો મારી મમ્મી હવે મારી સાથે નથી રહી તેનું દુઃખ અને ઉપરથી સ્મશાનયાત્રા, સ્મશાનમાં બધી વ્યવસ્થા કરવાની, શબવાહિની બોલાવવાની, કેટલું બધું. મને એજ ખબર નહોતી પડતી કે આવામાં હું શું કરું. અને બસ ત્યારથી જ મારા મનમાં તો ‘મોક્ષશીલ’ની સ્થાપના થઇ ગઈ” આ શબ્દો છે ૩૧ વર્ષીય બિલ્વા દેસાઈના, જે આજે તેના યુનિક સ્ટાર્ટઅપના કારણે ઘણી ચર્ચામાં છે.